Afrika my verlange / Afrique mon désir – Roekeloos
Gepubliseer deurRoekeloos	 09/02/2018 23/05/2018
4 Kommentare op Afrika my verlange / Afrique mon désir
Afrika my verlange / Afrique mon désir is `n 90-minute multi-media, wêreldmusiek-produksie met David Kramer as regisseur, en met musikante Laurinda Hofmeyr, Schalk Joubert en die Afrique mon désir Ensemble. Dit word aangebied deur die Cape Town Music Academy (CTMA).
Tesame met ’n wêreldklas ensemble bestaande uit Wes-Afrikaanse sangers en musikante, ontdek hulle ’n skatkis van Afrika poësie vanuit Franssprekende lande soos Madagaskar, Ivoorkus, Kameroen, Mauritanië, en Tsjaad, asook terug op eie bodem in die werke van Breyten Breytenbach, Antjie Krog en Eugene Marais. Hierdie literêre fees word gekombineer met Afrika geinspireerde melodië om ’n energieke, multi-media produksie, Afrique mon désir, voort te bring.
Laurinda Hofmeyr is in 2016 deur Nico McLachlan, uitvoerende hoof van CTMA genader om dit te oorweeg om gedigte vir die Afrique mon désir-projek in Frans te toonset. Hofmeyr sê: “Hierdie projek was vir my ’n groot uitdaging. Ek was laas op universiteit aktief besig met Frans! Maar die waagstuk het my so baie laat wen. Ek het wonderskone gedigte ontdek en wonderlike mense leer ken. Afrique mon désir het ’n klomp temas in my lewe by mekaar laat kom. Dit voel of alles saamgewerk het om dit te laat gebeur, asof dit eenvoudig moes gebeur.”
Afrique mon désir ondersoek temas van verplasing en verlange, asook ’n diep gedeelde konneksie tussen die Afrika kontinent en sy bewoners.
Meesleurende animasie films deur gevierde Suid Afrikaanse kunstenaar, Diek Grobler, vergesel die musiekuitvoering om hierdie ’n unieke, sensoriese oudio- en visuele ervaring te maak. In hierdie veeltalige produksie word Frans en Afrikaans, asook Lingala, Swahili, Tshiluba en Kikongo gehoor.
Die Afrique mon désir-album beskikbaar by www.laurindahofmeyr.co.za/winkel en word ook vanaf Maart 2018 internasionaal deur die Franse maatskappy In Ouie Distribution versprei.
Gepubliseer deurRoekeloos 09/02/2018 23/05/2018 Gepubliseer inMusiekSleutelwoorde: Afrique mon désir Ensemble, David Kramer, Diek Grobler, Laurinda Hofmeyr, Schalk Joubert, Vicky Davis
Republiek van Zuma
When Rain Clouds Gather / Maru
Terug pieng: Afrika my verlange by KKNK | Roekeloos
Terug pieng: Afrique mon désir luistersessie, met Laurinda Hofmeyr | Roekeloos
Terug pieng: Afrique mon désir by die Fugard | Roekeloos
Terug pieng: ’n Intieme weergawe van Afrique mon désir – Roekeloos